Hvað er fornleifafræði ? Fornleifafræði fjallar um manninn í gegnum efnismenninguna . Fornleifafræðin sækir aðferðir sínar til raunvísinda til jafns við fél - og hugvísinda og tvinnir saman ólíkar fræðigreingar , til að mynda heimspeki , jarðfræði , líffræði og mannfræði og hnýtir þeim saman í eina heild . En með því þá sjást oftar en ekki nýjar vinklar á sjónahorn . Þótt greinin sé fámenn er hins vegar ávallt þörf á fornleifafræðingum sem annað hvort sérhæfa sig í til dæmis manna - og dýrabeinum , jarðfræði , gripum , forvörslu , gróðri eða landfræði eða öðlast víðsýna reynslu í að lesa í fjölbreyttar vísbendingar og kunna að hnýta þær saman í rannsóknum sínu . Möguleikarnir eru að því næsta óendanlegir – og mun fleiri en upp hefur verið talið hér . Í hugum marga snýst fornleifafræði um rannsóknir á fyrrum samfélögum . Aftur á móti hefur verið vaxandi skilningur á undaförnum árum í að rannsaka nýliðna sögu eða samfélag dagsins í dag , til að mynda hvalveiðar Norðmanna við Vestfirði , þjóðflutningur til Kanada eða eldgosið í Heimaey . Markmið náms í fornleifafræði er að nemendur fái góða innsýn í kennilega undirstöðu fornleifafræðinnar , fái þjálfun í fornleifafræðilegum aðferðum og góðan þekkingargrunn í almennri - og íslenskri fornleifafræði . Til þess að nálgast þessi markmið bíður námsbrautin upp á úrval að fjölbreyttum námskeiðum með fram því að vera opin fyrir að nemendur taki námskeið við hinar ýmsu deildir innan Háskólans . Rétt eins og annað háskólanám þá þjálfast fólk í félagslegum þroska og að takast á við flókin viðfangsefni svo að námið er góður undirbúningur fyrir önnur störf . Enda hafa fornleifafræðingar hasla sér víða völl í samfélaginu , til að mynda í fjölmiðlum , stjórnunarstörf og hjá sveitarfélögum . Hægt er að lesa meira almennt um nám í fornleifafræði á www.hi.is eða á fornleifafraedi.hi.is . Gylfi að læra á myndavél í fornleifaskráningu . Svo er fólk að segja að háskólanám sé ekki hagnýtt ! Hvers vegna ætti ég að læra fornleifafræði ? Fornleifafræði fylgir oft mikið af ferðalögum og útiveru sem heillar marga . Mikilvægt er að þekkja umhverfi staðarins sem unnið er við svo oft er það talinn mikilvægur þáttur af uppgreftri að fara í göngur um svæðið og kynnast sögu þess og íbúum . Einnig er fornleifaskráning stór hluti fornleifafræðinnar . Henni fylgja langar útiverur þar sem landslag er mælt upp og skimað eftir fornleifum , bæði neðansjávar - og ofansjávar og gripadreifingar , oftar en ekki í tengslum við byggingarframkvæmdir . Þar með að það þó ekki sagt að fornleifafræðingar dveljist öllum stundum utandyra , enda snýst stór partur af vinnunni líka um úrvinnslu , rannsóknarvinnu og birtingu rannsókna / framkvæmdauppgraftra . Siggi . Það er enn óleyst ráðgáta hvað hann er að gera þarna . Hefur þú svarið ? Sendu á sss45@hi.is Að hefja nám í fornleifafræði við Háskóla ÍslandsAllir nemendur sem hefja nám sitt við Háskóla Íslands byrja á því að fara í ferð í Skálholt í eina viku til þess að fá nasaþefinn af því hvernig fornleifafræði er á vettvangi . Fyrir þessa ferð er engrar fyrri vitneskju krafist . Fæstir hafa jafnvel séð múrskeið , öndvegisáhald fornleifafræðinga . Fyrir þá sem eru á réttri braut virkar ferð þessi sem hvatning , eitthvað til þess að hlakka til eftir því sem lengra dregur í náminu og færir mann nær námsefninu . Að sama skapi kemur þetta í veg fyrir að manneskjan sem hélt hún væri að fara að sitja í sögutímum með Indiana Jones hatt á hausnum og finna fjársjóð Egils Skallagrímssonar eyði óþarfa tíma úr lífi sínu á villigötum . Úr þessari ferð kemur svo vanalega vel þéttur hópur sem á svo eftir að vinna saman næstu þrjú árin , ef ekki lengur ! Þó að ferðin virki ógnvekjandi í fyrsti er mat flestra – ef ekki allra – nemenda sem hafa stundað nám við fornleifafræði að þessi ferð sé frábær leið til þess að hefja námið . Þar fyrir utan er þess krafist af nemendum að þeir ljúki 10 vikum á vettvangi eða í vinnu sem tengist náminu , t.d. á safni eða við rannsóknir . HÍ útvegar 6 þessarra vikna . Sem skiptist þannig : 1 vika í Skálholti ; 4 vikur við námsuppgröft við lok fyrsta árs ; 1 vika í fornleifaskráningu við upphaf annars árs . Það er síðan í höndum stúdenta sjálfa að útvega sér hinar 4 eftirstandandi vikur . Yfirleitt kemur það stúdentum á óvart hve auðvelt er að afla sér þessarra fjögurra vinna , en fornleifafræðingasamfélagið er sannanlega til fyrirmyndar þegar kemur að því að hjálpa nemendum við að afla sér vettvangsreynslu . Alltaf er þörf fyrir hjálparhönd einhversstaðar og ef allt fer í vaskinn er alltaf hægt að kíkja í vettvangsskóla , á Vatnsfirði í Ísafjarðardjúpi eða til útlanda . “ Birdwoman ” sem fannst 2015 . Eign BHFS . Að auki er hægt að flögra gegnum þessa síðu til að finna trausta og haldgóða vettvangsskóla : BókakaupFornleifafræði krefst ekki milljónaeyðslu í námsbækur þar sem mikill hluti námsins snýst frekar um umræður og sýnikennslu en utanbókalestur . Hins vegar getur verið þæginlegt fyrir nemendur að eiga heima hjá sér ýmsar bækur og tímarit sem tengjast fornleifafræðinni . Dæmi um það eru íslensku tímaritin Árbók hins íslenzka fornleifafélags , Archaeologia Islandica og Ólafía . Nemendum bjóðast alls kyns tilboð við kaup á þessum bókum . Viktoría með flöskuna sem hún gróf upp í heilu lagi á 4. vikna vettvangsnámskeiðinu 2013 á Seltjarnarnesi . Það fékk enginn að koma innan tveggja metra radíuss við flöskuna meðan Viktoría stóð vaktina , nema myndatökumaðurinn . Áframhaldandi nám Eftir að BA námi í fornleifafræði hefur verið lokið er til dæmis í boði að taka MA gráðu á Íslandi , sem oft er hægt að byrja samhliða BA náminu . Þó Háskólinn bjóði upp á framhaldsnám er það gott að staldra ekki of lengi og byrja að vallgróa við á eina menntastofnun og fara út í nám erlendis . Með því að flytja til annara landa þá verður maður partur af nýrri menningi , siðum svo og lífshættum . Samhliða því liggur styrkur háskóla á mismunandi sviðum og með því að læra annars staðar þá opnar það huga fólks . StarfsmöguleikarVinnutímar starfsins heillar marga en þeim fylgir mikil fjölbreytni og frelsi . Ef vel er að farið getur fornleifafræðingur í raun valið milli þess að vinna jafnt og þétt innanhúss á skrifstofu frá 8 - 4 alla daga , taka að sér þungar vinnutarnir í stuttan tíma í senn eða fundið jafnvægið þar á milli . Eðli íslenskrar fornleifafræði er slík að flestir vinna úti að uppgröftum að sumri til og loka sig inni á skrifstofu að vetri til í úrvinnslu eða vinna að sjálfstæðu rannsóknaverkefni . Sumir vinna jafnvel við eitthvað allt annað en fornleifafræði á veturna og njóta hennar bara á vettvangi á sumrin . Á Íslandi eru þónokkrir vinnustaðir sem geta veitt fornleifafræðingum vinnu , fyrir utan að stunda sjálfstæðar rannsóknir . Það eru Fornleifafræðistofan ( www.fornstofan.is ) , Fornleifastofnun Íslands ( www.instarch.is ) , Minjastofnun ( www.minjastofnun.is ) . Aðrir staðir sem veitt geta fornleifafræðitengda vinnu eru til dæmis Þjóðminjasafn Íslands , Antikva ( antikva.is ) Byggðasafn Skagafjarðar , Náttúrustofa Vestfjarða ( nave.is ) og Rannsóknarsetur Háskóla Íslands á Vestfjörðum . Einnig vinna margir utanlands . Félagslíf ! Fornleifafræðingar eru miklir partýpinnar enda góðu vanir eftir námið í HÍ og störf nemendafélagsins Kumls . Kuml elskar að halda partý og vísindaferðir fyrir nemendur og allir eru velkomnir með . Farið er í vísindaferðir a.m.k. tvisvar sinnum á mánuði , yfirleitt á föstudögum , og árshátíð haldin á vormisseri . Fyrir utan Kuml er einnig starfrækt Félag fornleifafræðinga ( www.felagfornleifafraedinga.is ) sem nemendum býðst kostur á að skrá sig í sem aukafélaga þar til BA gráðu er lokið og geta þeir þá skráð sig sem aðalfélaga . Félagið heldur reglulega fundi sem gaman er að mæta á til þess að kynnast öðrum fornleifafræðingum og átta sig betur á stöðu fornleifafræði í samfélaginu . Félagslíf færir fólk nær saman . Aðrar spurningar ? Ekki hika við að senda spurningar sem þú gætir haft á kuml@hi.is og við reynum að svara sem fyrst . Kjánalegar spurningar eru líka leyfðar !